open-index/open-wikipedia-markdown huggingface dataset:
আপেল মাহমুদ

**আপেল মাহমুদ** হলেন একজন বাংলাদেশী গায়ক। তিনি বাংলাদেশের স্বাধীনতা যুদ্ধের সময়ে স্বাধীন বাংলা বেতার কেন্দ্র হতে প্রচারিত "মোরা একটি ফুলকে বাঁচাবো বলে যুদ্ধ করি" গানের গায়ক হিসেবে সবচেয়ে বেশি পরিচিত। এ ছাড়াও "তীর হারা এই ঢেউয়ের সাগর" তার একটি উল্লেখযোগ্য গান। দেশাত্ববোধক গান ছাড়াও তিনি রবীন্দ্রসঙ্গীত, লালনগীতি, গণসঙ্গীত ও আধুনিক ধারার গান গেয়েছেন। সঙ্গীতে অবদানের জন্য তিনি ২০০৫ সালে বাংলাদেশের দ্বিতীয় সর্বোচ্চ বেসামরিক পুরস্কার একুশে পদকে ভূষিত হন।

## প্রারম্ভিক জীবন
মাহমুদ বাংলাদেশের কুমিল্লা জেলার মেঘনা উপজেলা সোনার চর মুন্সী বাড়িতে জন্মগ্রহণ করেন। তিনি ১৯৭১ সালের ২৫ শে মার্চ রাতে গণহত্যা শুরু হওয়ার পরপরই বাংলাদেশের স্বাধীনতা যুদ্ধে অংশগ্রহণ করেন এবং জুন মাস পর্যন্ত ৩ নম্বর সেক্টরে তিনি যুদ্ধ করেছেন। এরপর তিনি স্বাধীন বাংলা বেতার কেন্দ্রে শিল্পী হিসেবে যোগ দেন।

## কর্মজীবন
স্বাধীন বাংলা বেতার কেন্দ্র হতে তিনি গোবিন্দ হালদারের লেখা "মোরা একটি ফুলকে বাঁচাবো বলে যুদ্ধ করি" গানে কণ্ঠ দেন। এছাড়া তিনি তার নিজের লেখা "তীর হারা এই ঢেউয়ের সাগর" গানে কণ্ঠ দেন। ২০১৪ সালের নভেম্বর মাসে তার গাওয়া গান নিয়ে জি-সিরিজ থেকে প্রকাশিত হয় *আলতাফ মাহমুদ দ্য লিজেন্ড* অ্যালবাম।

## সম্মাননা
* ২০০৫: শিল্পকলায় একুশে পদক
* ২০১৬: বাংলাদেশ বিনোদন সাংবাদিক সমিতি (বাবিসাস) আজীবন সম্মাননা

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:কুমিল্লা ভিক্টোরিয়া সরকারি কলেজের প্রাক্তন শিক্ষার্থী
বিষয়শ্রেণী:কুমিল্লা জেলার ব্যক্তি
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:২০০৫-এ একুশে পদক বিজয়ী
বিষয়শ্রেণী:১৯৪৭-এ জন্ম
বিষয়শ্রেণী:২০শ শতাব্দীর বাংলাদেশী গায়ক
কাদেরী কিবরিয়া

**কাদেরী কিবরিয়া** বাংলাদেশের একজন বিখ্যাত কণ্ঠ সঙ্গীত শিল্পী। কৃর্তীমান এ শিল্পী জন্মগ্রহণ করেন পাবনার ফরিদপুর উপজেলায়। মূলতঃ রবীন্দ্র সঙ্গীতের এই শিল্পী বাংলাদেশের স্বাধীনতা যুদ্ধের সময়কার স্বাধীন বাংলা বেতার কেন্দ্রে সক্রিয়ভাবে দেশাত্মবোধক গানের শিল্পী হিসেবে গান করেছেন। স্বাধীনতা উত্তর বাংলাদেশে কাদেরী কিবরিয়া রবীন্দ্র সঙ্গীত শিল্পী হিসেবে প্রচণ্ড জনপ্রিয় ছিলেন। কিবরিয়া ২০১৩ সালে বাংলাদেশ সরকার কর্তৃক একুশে পদকে ভূষিত হন। বাম|থাম্ব|ঢাকায় একক অনুষ্ঠানে রবীন্দ্র সঙ্গীত পরিবেশন করছেন কাদেরী কিবরিয়া, ২০১৭
## জন্ম ও শিক্ষাজীবন
কিবরিয়া বাংলাদেশের পাবনা জেলার ফরিদপুর উপজেলায় জন্মগ্রহণ করেন। তিনি অজিত রায় এবং দেবব্রত বিশ্বাসের কাছে গানের তালিম নেন। ১৯৭৫ সালে তিনি ঠাকুর গানের স্নাতকোত্তর অধ্যয়নের জন্য শান্তিনিকেতনে যান। তিনি জিঙ্গা শিল্পী গোষ্ঠীর সদস্য ছিলেন। তার প্রথম টিভি উপস্থিতি ছিল ১৯৬৭ সালে। তাঁর দুটি রবি ঠাকুরের গানের প্রথম রেকর্ড ১৯৬৯ সালে HMV দ্বারা প্রকাশিত হয়েছিল।

তিনি ১৯৯০-এর দশকে মার্কিন যুক্তরাষ্ট্রে চলে যান। আগে তিনি নিয়মিতভাবে বাংলাদেশ টেলিভিশনে গান পরিবেশন করতেন।
## পুরস্কার ও সম্মাননা
* একুশে পদক, (২০১৩)
* স্বাধীনতা দিবস পুরস্কার ২০২১

## তথ্যসূত্র

## বহিঃসংযোগ

বিষয়শ্রেণী:বাঙালি সঙ্গীতশিল্পী
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:জীবিত ব্যক্তি
বিষয়শ্রেণী:একুশে পদক বিজয়ী
বিষয়শ্রেণী:রবীন্দ্রসঙ্গীত শিল্পী
বিষয়শ্রেণী:পাবনা জেলার ব্যক্তি
বিষয়শ্রেণী:২০শ শতাব্দীর বাংলাদেশী গায়ক
ঠাকুর

**ঠাকুর**:

* হিন্দু দেবতা
* পূজনীয় ব্যক্তি (স্ত্রী: ঠাকুরানী), পিতৃস্থানীয় গুরুজন
* ঠাকুর (রাঁধুনী)
* ঠাকুর (পদবী/উপাধি)
** জোড়াসাঁকোর ঠাকুর পরিবার
*** প্রিন্স দ্বারকনাথ ঠাকুর
*** রবীন্দ্রনাথ ঠাকুর: কবি ও দার্শনিক
*** অবনীন্দ্রনাথ ঠাকুর: শিল্পী ও লেখক
*** গগনেন্দ্রনাথ ঠাকুর
বাংলা বিশ্বকোষ (মুক্তধারা)

ঢাকাস্থ ফ্রাঙ্কলিন বুক প্রোগ্রামস কর্তৃক ১৯৫৯ সালে বাংলা বিশ্বকোষ প্রকল্প সূচিত হয়। কিন্তু প্রকৃত পক্ষে নিয়মিত ভাবে সঙ্কলন কার্য শুরু হয় এর প্রধান সম্পাদকের দায়িত্ব প্রাপ্ত খান বাহাদুর আব্দুল হাকিম এর তত্ত্বাবধানে ১৯৬১ সালের জুলাই মাস থেকে। আর প্রকাশকের ভূমিকায় ছিল মুক্তধারা। 
প্রারম্ভিক পরিকল্পনায় ঠিক করা হয় যে বিশ্বকোষে প্রায় ৩০,০০০ নিবন্ধ থাকবে। 
## ভিত্তি
কলম্বিয়া এনসাইক্লোপেডিয়া (৩য় সংস্করণ,১৯৬৩) এবং এর সংক্ষেপিত রূপ কলম্বিয়া ভাইকিংস ডেস্ক এনসাইক্লোপেডিয়া(৩য় সংস্করণ,১৯৬৮) কে এই বাংলা বিশ্বকোষের ভিত্তি হিসেবে গ্রহণ করা হয়। কিন্তু কার্যত সঙ্কলন কালে প্রায় অর্ধেক সংখ্যাক নিবন্ধ প্রয়োজন মত সংশোধিত এবং অভিযোজিত আকারে অনূদিত হয়ে এখানে সন্নিবিষ্ট হয়েছে। অবশিষ্ট আনুমানিক অর্ধেক নিবন্ধ স্থানীয় বিজ্ঞ লোকদের দ্বারা মৌলিক রচনা রূপে স্থান পেয়েছে।

## খন্ড
প্রথমে মাত্র এক খন্ড বাংলা বিশ্বকোষ প্রকাশ করার প্রস্তাব ছিল। পরে অনেকটা বৃহত্তর আকারে চার খণ্ডে এই বিশ্বকোষ প্রকাশ করা হয়।

## বিশ্বকোষ সঙ্কলন কালীন উপদেষ্টা পরিষদ

বিষয়শ্রেণী:বাংলা ভাষার বিশ্বকোষ
অভিজিৎ ভট্টাচার্য

**অভিজিৎ** একজন ভারতীয় বাঙালি গায়ক। তিনি মূলত হিন্দি চলচ্চিত্রের জন্য প্লেব্যাক করেন। তবে তার হিন্দি এবং বাংলা গানের বেশ কিছু ব্যক্তিগত অ্যালবাম প্রকাশিত হয়েছে। তিনি ১০০০-এরও বেশি চলচ্চিত্রে প্রায় ৬০৩৪ টির মতো গান গেয়েছেন।

## প্রাথমিক জীবন
অভিজিৎ ১৯৫৮ সনের ৩০শে অক্টোবর ভারতের কানপুর শহরের একটি বাঙালি ব্রাহ্মণ পরিবারে জন্মগ্রহণ করেন। তিনি চার ভাই-বোনের ভেতর সর্ব কনিষ্ঠ। তিনি রামকৃষ্ণ মিশন হাই স্কুল, কানপুর থেকে মাধ্যমিক, বি এস এন ডি এন্টার কলেজ চুন্নিগঞ্জ, কানপুর থেকে উচ্চমাধ্যমিক; এবং ক্রাইস্ট চার্চ কলেজ, কানপুর থেকে ১৯৭৭ সনে বি কম পাশ করেন।

## তথ্যসূত্র

## বহিঃসংযোগ
* 

বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় গায়ক
বিষয়শ্রেণী:২১শ শতাব্দীর ভারতীয় গায়ক
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:বাঙালি সঙ্গীতশিল্পী
বিষয়শ্রেণী:ভারতীয় সঙ্গীতশিল্পী
বিষয়শ্রেণী:সা রে গা মা পা অংশগ্রহণকারী
বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কার বিজয়ী
বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে স্ক্রিন পুরস্কার বিজয়ী
বিষয়শ্রেণী:ভারতীয় নেপথ্য গায়ক
বিষয়শ্রেণী:কানপুরের ব্যক্তি
বিষয়শ্রেণী:রামকৃষ্ণ মিশন বিদ্যালয়ের প্রাক্তনী
রামকুমার চট্টোপাধ্যায়

**রামকুমার চট্টোপাধ্যায়** (২১ আগস্ট ১৯২১ – ১৮ মার্চ ২০০৯) ছিলেন একজন ভারতীয় বাঙালি গায়ক। তিনি মূলত বাংলা পুরাতনী ও ভক্তিমূলক গানের গায়ক ছিলেন। "স্ত্রীর পত্র" ও "অমরগীতি" চলচ্চিত্রে তিনি সংগীত পরিচালনার কাজও করেন। অষ্টাদশ-ঊনবিংশ শতাব্দীর বাংলা গানে তার দক্ষতা ছিল প্রবাদপ্রতিম। তার রেকর্ড করা কয়েকটি বিখ্যাত গান হল "একদা এক বাঘের গলায়", "কাদের কূলের বউ", "একি তোমার মানের সময়", "Let me go ওরে দ্বারি" ইত্যাদি। তার পুত্র শ্রীকুমার চট্টোপাধ্যায় এই ধারার অপর এক বিশিষ্ট গায়ক।

বিষয়শ্রেণী:বাঙালি সঙ্গীতশিল্পী
বিষয়শ্রেণী:ভারতীয় শাস্ত্রীয় সুরকার
বিষয়শ্রেণী:১৯২১-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:বাঙালি সঙ্গীতজ্ঞ
বিষয়শ্রেণী:কলকাতার সঙ্গীতশিল্পী
বিষয়শ্রেণী:২১শ শতাব্দীর ভারতীয় গায়ক
বিষয়শ্রেণী:২০শ শতাব্দীর ভারতীয় গায়ক
নিউটন (একক)

**নিউটন** (প্রতীক: **N**) আন্তর্জাতিক একক পদ্ধতিতে (এস. আই. পদ্ধতি) বলের একক। এস. আই. মৌলিক এককের নিরিখে এটি  ১&nbsp;কিলোগ্রাম⋅মিটার/সেকেন্ড২, অর্থাৎ এক কিলোগ্রাম ভরের কোনও বস্তুতে প্রতি বর্গসেকেন্ডে এক মিটার ত্বরণ সৃষ্টিকারক বলের পরিমাণ এক নিউটন। 

বলের এই এককটিকে ইংরেজ পদার্থবিজ্ঞানী আইজাক নিউটনের নামে নামাঙ্কিত করা হয়েছে। চিরায়ত বলবিজ্ঞান ক্ষেত্রে তাঁর অবদান, বিশেষ করে তাঁর দ্বিতীয় গতিসূত্রটির জন্য এই সম্মাননাটি দেয়া হয়। 

## সংজ্ঞা
এক কিলোগ্রাম ভরের কোনও বস্তুতে এক মিটার/বর্গ-সেকেন্ড ত্বরণ সৃষ্টি করতে এর উপর যে পরিমাণ বল প্রয়োগ করতে হয়, তাকে এক **নিউটন** বল বলা হয়। গাণিতিকভাবে,:১ নিউটন = ১ কিলোগ্রাম*মিটার/সেকেন্ড২

## উদাহরণ
* প্রায় ১০২ গ্রাম ভরের বস্তুর (যেমন, একটি ছোট আপেল) উপর পৃথিবী অভিক‌র্ষীয় বলের মান ১ নিউটন।
* পৃথিবীর পৃষ্টে ১ কেজি ভরের বস্তুর উপর প্রায় ৯.৮১ নিউটন নিন্মমুখি বল প্রযুক্ত হয়।
* ৭০ কেজি ভরের একজন মানুষের উপর পৃথিবী অভিক‌র্ষীয় বলের মান প্রায় ৬৮৬ নিউটন।
* বল পরিমাপের বহুল ব্যবহৃত আরেকটি একক কিলোনিউটন বা kN. ১ কিলোনিউটন = ১০০০ নিউটন

বিষয়শ্রেণী:এসআই একক
বিষয়শ্রেণী:বলের একক
বিষয়শ্রেণী:এসআই লব্ধ একক
বিষয়শ্রেণী:আইজ্যাক নিউটন
আবদুল জব্বার (দ্ব্যর্থতা নিরসন)

**আবদুল জব্বার** নামটি নিম্নের ব্যক্তিবর্গকে নির্দেশ করতে পারেঃ

* আবদুল জব্বার -বীর প্রতীক খেতাব প্রাপ্ত মুক্তিযোদ্ধা।
* আবদুল জব্বার (রাজনীতিবিদ) -বাংলাদেশের রাজনীতিবিদ ও একুশে পদক প্রাপ্ত মুক্তিযোদ্ধা।
* আবদুল জব্বার (ভাষা শহিদ) বাংলাদেশের ভাষা শহিদ।
* আবদুল জব্বার (বীর প্রতীক), স্বাধীনতা যুদ্ধের খেতাবপ্রাপ্ত মুক্তিযোদ্ধা।
* আবদুল জব্বার (সাহিত্যিক), ভারতীয় সাহিত্যিক

## আরও দেখুন

* আব্দুল জব্বার -বাংলাদেশের সংগীত শিল্পী।
* মোহাম্মদ আবদুল জব্বার -বাংলাদেশের জ্যোতির্বিজ্ঞানী।
* আবদুল জব্বার খান -পাকিস্তান জাতীয় পরিষদের ষষ্ঠ স্পিকার।
* আবদুল জব্বার খান (বীর প্রতীক) -স্বাধীনতা যুদ্ধের খেতাবপ্রাপ্ত মুক্তিযোদ্ধা।
* আব্দুল জব্বার খান (চলচ্চিত্র পরিচালক) -বাংলাদেশের অভিনেতা ও চলচ্চিত্র পরিচালক।

বিষয়শ্রেণী:আরবি পুরুষবাচক প্রদত্ত নাম
বিষয়শ্রেণী:পুরুষবাচক প্রদত্ত নাম
মিশ ধাতু

**মিশ ধাতু** (Misch metal) ৫০% সিরিয়াম(Cerium), ২৫% ল্যান্থানাম(Lanthanum), ১৮% নিওডিমিয়াম(Neodymium), ৫% প্র্যাসিওডিমিয়াম(Praseodymium) এবং অন্যান্য বিরল মৃত্তিকা ধাতুর সংকর। হাল্কা চকমকি পাত (Flint) তৈরিতে লোহার সাথে মিশ ধাতু প্রায় ৩০% পর্যন্ত আর লোহার নমনীয়তা বাড়াতে এই ধাতু স্বল্পমাত্রায় সংকর হিসাবে মেশান হয়ে থাকে। এছাড়াও এই ধাতু মিশিয়ে তামা-সংকরকে শক্ত, এলুমিনিয়াম-সংকরকে মজবুত, ম্যাগনেশিয়াম-সংকরকে চাপ ও তাপ-জনিত বিকৃতি(Creep) থেকে রক্ষা এবং নিকেল-সংকরকে বেশীমাত্রার জারণ(Oxidation) থেকে রক্ষা করা হয়।

বিষয়শ্রেণী:সিরিয়ামের সংকর ধাতু
বিষয়শ্রেণী:লোহার সংকর ধাতু
বিষয়শ্রেণী:তামার সংকর ধাতু
বিষয়শ্রেণী:অ্যালুমিনিয়ামের সংকর ধাতু
বিষয়শ্রেণী:ল্যান্থানামের সংকর ধাতু
একলব্য

গুরুর প্রতি শিষ্যের একনিষ্ঠ ভক্তির উদাহরণ **একলব্য**। গুরুদেব দ্রোনের কাছে একলব্য গিয়েছিলেন যুদ্ধবিদ্যা শিখতে। কিন্তু একলব্য ক্ষত্রিয় ছিল না বলে দ্রোন তাকে শিষ্য হিসেবে গ্রহণ করতে রাজী হননি। কিন্তু বালক একলব্য দ্রোনকেই গুরু মেনে গহীন বনে একমনে যুদ্ধবিদ্যা শিখতে থাকে। একদিন দেখা যায় একলব্য দ্রোনের ক্ষত্রিয় শিষ্যদের চেয়েও বড় যোদ্ধা হয়ে যান। বনে ঘুরতে এসে একদিন দ্রোন একলব্যের প্রতিভার পরিচয় পেয়ে জানতে চান কে তার গুরু। একলব্য দ্রোনকেই গুরু বলে জানায়। দ্রোন তখন গুরুদক্ষিণা হিসেবে একলব্যে হাতের বুড়ো আঙ্গুল দাবি করে। একলব্য বিনাবাক্যে গুরুকে তা দিয়ে দেয়। মহাভারতে উক্ত একলব্য দ্রোণাচার্যের নিকট ধনুবিদ্যা শিক্ষা করবার জন্য উপনীত হলে দ্রোন তাকে প্রত্যাখ্যান করেন। ফলে একলব্য দ্রোণাচার্যের মূর্তি স্থাপন করে গুরু রূপে উপাসনা করে সেই মূর্তির মাধ্যমে ধনুর বিদ্যা লাভ করেন অর্থাৎ পরমাত্মাই গুরু দ্রোণের মুর্তির মাধ্যমে। অর্থাৎ প্রতিকৃতির মাধ্যমে ধনুক বিদ্যা প্রাপ্ত হন। উপকোসলকে দক্ষিণাগ্নি,গারহপত্যাগ্নি,আহবণীয়াগ্নি ব্রহ্ম জ্ঞান দিয়ে ছিলেন। গুরু অল্পজ্ঞ হলেও গুরুকে ব্রহ্মা, বিষ্ণু, মহেশ্বর জ্ঞানে সেবা শুশ্রূষা করলে সেই গুরুর উপদেশ ক্রমে শিষ্য মোক্ষ লাভ করতে পারে।

একলব্য ছিলেন একজন শক্তিশালী তীরন্দাজ এবং যোদ্ধা। 

পরে মথুরায় যুদ্ধের সময় ভগবান শ্রীকৃষ্ণের হাতে একলব্য নিহত হন। তাঁর মৃত্যুর পর একলব্য ধৃষ্টদ্যুম্নরূপে পুনর্জন্ম গ্রহণ করেন এবং কুরুক্ষেত্রের যুদ্ধে দ্রোণকে হত্যা করেন।

## তথ্যসূত্র

বিষয়শ্রেণী:মহাভারতের চরিত্র
বিষয়শ্রেণী:দলিত
বিষয়শ্রেণী:দলিত সাহিত্য
বিষয়শ্রেণী:উপমহাদেশীয় আদিবাসী
বিষয়শ্রেণী:ভারতের তফসিলি জনজাতি
প্লাজমা

আয়নিত গ্যাস ও ইলেকট্রনের সমন্বয়ে গঠিত পদার্থের চতুর্থ অবস্থাকে **প্লাজমা** বলে।     
**প্লাজমা** পদার্থের চতুর্থ অবস্থা (কঠিন, তরল ও বায়বীয়র পর)। প্লাজমা হচ্ছে আয়নিত গ্যাস যেখানে মুক্ত ইলেকট্রন এবং ধনাত্মক আয়নের সংখ্যা প্রায় সমান। আন্তঃনাক্ষত্রিক স্থানে, গ্যাস ক্ষরণ টিউবে, নক্ষত্রের (এমনকী সূর্যের) বাতাবরণে এবং পরীক্ষামূলক তাপ-নিউক্লীয় বিক্রিয়কে (Thermonuclear reactor) প্লাজমা দেখতে পাওয়া যায়।
বৈদ্যুতিকভাবে প্রশম থাকা সত্ত্বেও প্লাজমা সহজেই বিদ্যুৎ পরিবহন করে। এদের থাকে অত্যুচ্চ তাপমাত্রা।

প্লাজমার কণাগুলি আয়নিত হওয়ায় গ্যাসের সাথে এর কিছু আচরণগত পার্থক্য আছে। গবেষণাগারে নিম্নচাপে রেখে গ্যাসকে (যতক্ষণ না গ্যাসীয় কণাগুলির গড় গতিশক্তি গ্যাসীয় অণু বা পরমাণুসমূহের আয়নীকরণ শক্তির কাছাকাছি হচ্ছে ততক্ষণ) উত্তপ্ত করে প্লাজমা তৈরি করা যায়। অত্যুচ্চ তাপমাত্রায় (প্রায় ৫০০০০ কেলভিন বা তার উপরে) গ্যাসীয় কণাগুলির মাঝে সংঘর্ষের কারণে গ্যাসের ঝটিতি আয়নায়ন (Cascading ionization) ঘটে। তবে কিছু কিছু ক্ষেত্রে, যেমন- প্রতিপ্রভ(Fluorescent) বাতিতে, প্লাজমাকণাগুলি নিরন্তর ধারকের দেয়ালের সাথে সংঘর্ষে লিপ্ত হওয়ায় শীতলীকরণ এবং পুনর্মিলন (Recombination) ঘটে যার ফলে সামগ্রিক তাপমাত্রা বেশ নিচু থাকে। এসব ক্ষেত্রে সাধারণত আংশিক আয়নীকরণ ঘটে এবং বিপুল শক্তির জোগান (Input) দরকার হয়। তাপ-নিউক্লীয় বিক্রিয়কে প্লাজমাকণাসমূহকে তড়িচ্চুম্বকীয় ক্ষেত্রের মাধ্যমে ধারকের দেয়াল থেকে দূরে রাখা হয় যাতে প্লাজমার তাপমাত্রা অত্যুচ্চ থাকে (পিঞ্চ ক্রিয়া দেখুন)।

## তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:তড়িৎচুম্বকত্ব
বিষয়শ্রেণী:জ্যোতিঃপদার্থবিজ্ঞান
বিষয়শ্রেণী:তড়িৎ পরিবাহী
বিষয়শ্রেণী:গ্যাস
বিষয়শ্রেণী:পদার্থের দশা
পিঞ্চ ক্রিয়া

[thumb|256px|right|[বজ্রপাত হল তড়িত-চুম্বকীয় প্লাজমা ফিলামেন্টে পিঞ্চ ক্রিয়ার উদাহরণ]]
দুটি সমান্তরাল পরিবাহকের মধ্য দিয়ে একই দিকে বিদ্যুৎ প্রবাহ ঘটলে পরিবাহকযুগলের মধ্যে যে চৌম্বকীয় আকর্ষণ দেখা যায়, তাকেই **পিঞ্চ ক্রিয়া** বলে।

এই বল প্রথমদিককার আবেশ চুল্লী-গুলিতেই দেখা গিয়েছিল। ১৯৪০ সাল থেকে শুরু করে তাপ-নিউক্লীয় বিক্রিয়ক-এর মধ্যে উত্তপ্ত প্লাজমাকে সংঘবদ্ধ রাখার উপায় হিসেবে এই ক্রিয়ার উপর আজতক ব্যাপক গবেষণা হয়ে আসছে। পরীক্ষামূলক টরয়েডীয় তাপ-নিউক্লীয় বিক্রিয়কে তাড়িৎচৌম্বকীয় আবেশের মাধ্যমে প্লাজমায় বিপুল তড়িৎপ্রবাহ সৃষ্টি করা হয়; এই তড়িৎপ্রবাহ প্লাজমাকে একাধারে যেমন উত্তপ্ত করে তোলে তেমনি পিঞ্চ ক্রিয়ার মাধ্যমে(প্লাজমা মেঘকে কতগুলি সমাক্ষ সিলিন্ডার চিন্তা করলে, পরপর দুটি সিলিন্ডারকে মনে হবে সমান্তরাল দুটি পরিবাহক যাদের মধ্য দিয়ে একই দিকে তড়িৎ প্রবাহিত হওয়ায় তারা পরস্পরকে আকর্ষণ করবে) টিউবের দেয়াল থেকে প্লাজমাকে দূরে রাখে।

## তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:সংযোজন শক্তি
বিষয়শ্রেণী:ওলন্দাজ উদ্ভাবন
কেলভিন

**কেলভিন** হলো তাপগতীয় তাপমাত্রার এস. আই. একক। ১ কেলভিন হলো পানির ত্রৈধ বিন্দুর তাপগতীয় তাপমাত্রার ১/২৭৩.১৬ ভগ্নাংশের সমান। তাপমাত্রার পার্থক্য কেলভিন এবং ডিগ্রি সেলসিয়াস(সেন্টিগ্রেড) স্কেলে সমান; কিন্তু ডিগ্রি সেলসিয়াসে প্রকাশিত একটি নির্দিষ্ট তাপমাত্রা সংখ্যাগতভাবে কেলভিনে প্রকাশিত তাপমাত্রার চেয়ে ২৭৩.১৫ পরিমাণ ক্ষুদ্রতর।

অর্থাৎ, ১ ডিগ্রি সেলসিয়াস = ১ কেলভিন - ২৭৩.১৫

কেলভিনকে 'K' দ্বারা সূচিত করা হয়।

পরম শূন্য তাপমাত্রা হলো ০ K(বা -২৭৩.১৫ ডিগ্রি সেলসিয়াস)। ১৯৬৭ সালের আন্তর্জাতিক ঐকমত্যের ভিত্তিতে পূর্বেকার প্রচলিত নাম ডিগ্রি কেলভিন অচল হয়ে গেছে। এই এককের নামটি আসলে লর্ড কেলভিন(১৮২৪-১৯০৭)-এর নামে রাখা হয়েছে।

## ইতিহাস

১৮৪৮ সালে, উইলিয়াম থমসন, যার নাম পরে লর্ড কেলভিন হয়েছিল, তিনি তার গবেষণাপত্রে লিখেছেন, "একটি সম্পূর্ণ তাপমাত্রাযুক্ত স্কেলে, যা একটি স্কেলের প্রয়োজনের জন্য, যার মাধ্যমে 'অসীম ঠান্ডা' (পরম শূন্য) স্কেল এর নাল পয়েন্ট ছিল এবং যা তার একক বৃদ্ধি জন্য ডিগ্রি সেলসিয়াস ব্যবহার করে।"
কেলভিন গণনা করেছিলেন যে বাতাসে পরম শূন্য তাপমাত্রা থার্মোমিটারগুলিতে -২৭৩ ডিগ্রি সেলসিয়াসের সমতুল্য ছিল।

## ব্যবহারিক প্রয়োগ

## তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:এসআই একক
বিষয়শ্রেণী:স্কটল্যান্ডীয় উদ্ভাবন
বাকলিয়া সরকারি উচ্চ বিদ্যালয়

** বাকলিয়া সরকারি উচ্চ বিদ্যালয়** (সাবেক **বাকলিয়া সরকারি ল্যাবরেটরী উচ্চ বিদ্যালয়**) চট্টগ্রাম শহরের পশ্চিম-বাকলিয়ায় অবস্থিত একটি সরকারি বিদ্যালয়। বাকলিয়া থানার অন্তর্গত এই বিদ্যালয়টি প্রতিষ্ঠিত হয় ১৯৬৭ খ্রিষ্টাব্দে। পূর্বে বিদ্যালয়টিতে কেবল ছাত্রদের অধ্যায়নের সুযোগ ছিলো। ২০০৯ খ্রিষ্টাব্দে দ্বৈত শাখা চালু করার মাধ্যমে প্রভাতী শাখায় ছাত্রীদের অধ্যায়নের সুযোগ দেওয়া হয়। 

চট্টগ্রাম বোর্ডের প্রথমসারির শীর্ষস্থানীয় বিদ্যালয় সমূহের মধ্যে একটি। ২০১৫ সালের মাধ্যমিক পরীক্ষার ফলাফল অনুযায়ী চট্টগ্রাম বোর্ডের শীর্ষ ২০টি স্কুলের মধ্যে এই স্কুল ১৯তম হয়। এছাড়াও ২০১৭ সালের জিপিএ৫ এর  ভিত্তিতে চট্টগ্রাম বোর্ডের সেরা দশটি স্কুলের মধ্যে বাকলিয়া সরকারি উচ্চ বিদ্যালয় ৯ম তম স্থান দখল করে। এবং ২০২১ সালের অনুষ্ঠিত এসএসসি পরীক্ষায় ফলাফলের ভিত্তিতে বোর্ডের মধ্যে ৭ম স্থান দখল করে নেই। 

## ইতিহাস
স্বাধীনতাপূর্ব সময়ে তৎকালীন পাকিস্তান সরকার চট্টগ্রামের চকবাজারস্থ বাকলিয়া এলাকায় এই বিদ্যালয়টি স্থাপন করে। পরবর্তিতে ১৯৭১ সালে বাংলাদেশ স্বাধীন হওয়ার পর বিদ্যালয়টি বাংলাদেশ সরকারের তত্ত্বাবধানে চলে আসে।

## বিদ্যালয় চত্বর বর্ণনা
মূল ভবন, প্রধান শিক্ষকের কার্যালয় ভবন, শিক্ষক ও কর্মীদের আবাসিক ভবন এবং প্রধান শিক্ষকের বাসভবন মিলে চারটি ভবন এই বিদ্যালয়ে রয়েছে। বিদ্যালয়ের মূল ভবনটি ইংরেজি **'T**' আকৃতি বিশিষ্ট। এই মূল ভবনটি দ্বি-তল। এর অভ্যন্তরে সহকারী-প্রধান শিক্ষকের অফিস, শিক্ষকদের সমাবেশ কক্ষ, একাউন্ট ও কর্মচারীদের অফিস, অডিটোরিয়াম, স্কাউট ও বিএনসিসি কক্ষ, পাঠাগার, সায়েন্স ল্যাব ও পর্যাপ্ত পরিমাণ শ্রেণীকক্ষ রয়েছে। মূল ভবনের পাশে অবস্থিত প্রধান শিক্ষকের কার্যালয় ভবনটি ত্রি-তল বিশিষ্ট যেখানে নিচ-তলায় প্রধান শিক্ষকের কার্যালয় দপ্তর এবং দ্বিতীয় ও তৃতীয় তলায় শ্রেণীকক্ষ বিদ্যমান। শিক্ষক ও কর্মীদের আবাসিক ভবনটি ত্রি-তল বিশিষ্ট আর প্রধান শিক্ষকের বাসভবনটি বর্তমানে পরিত্যক্ত।

## পাঠ কার্যক্রম
এই বিদ্যালয়ের শিক্ষার মধ্যম বাংলা। সিলেবাস শিক্ষাবোর্ড কর্তৃক নির্ধারিত। **মধ্য সাময়িক** ও **বার্ষিক** নামে বছরে দুইটি পরীক্ষা অনুষ্ঠিত হয়ে থাকে।  প্রত্যেক শ্রেণীতে সৃজনশীল পদ্ধতিতেই পরীক্ষা কার্যক্রম সম্পন্ন হয়। নবম ও দশম শ্রেণীর বিজ্ঞান শাখার শিক্ষার্থীদের লিখিত পরীক্ষায় অংশগ্রহণের পাশাপাশি ব্যবহারিক পরীক্ষাতেও অংশগ্রহণ বাধ্যতামূলক।

## ভর্তি
ভর্তি পরীক্ষার মাধ্যমে এই বিদ্যালয়ে ৫ম থেকে ৯ম শ্রেণীতে ভর্তি  কার্যক্রম সম্পন্ন হয়ে থাকে। ভর্তি পরীক্ষায় মেধাতালিকার মাধ্যমে নির্বাচিত শিক্ষার্থীদের  সাধারণত জানুয়ারীতেই ভর্তি করানো হয়। ৫ম শ্রেণীতে ২০০ জন, ৬ষ্ঠ শ্রেণীতে ১০০ জন, ৭ম শ্রেণীতে ৪৫ জন, ৮ম শ্রেণীতে ৪০ জন এবং ৯ম শ্রেণীতে ৯৫ জন শিক্ষার্থী ভর্তি করা হয়। এছাড়া এই বিদ্যালয়ের শিক্ষকগণ সহকারী শিক্ষক নিয়োগ পরীক্ষায় উত্তীর্ণ হওয়ার পর বিদ্যালয়ে শিক্ষক হিসেবে যোগদান করেন।

## সহ শিক্ষা কার্যক্রম
* বাংলাদেশ স্কাউটস
*গার্ল গাইডস
* বিএনসিসি
* রেডক্রিসেন্ট
## আরো দেখুন
* চট্টগ্রামের বিদ্যালয়সমূহের তালিকা
* বাংলাদেশের বিদ্যালয়ের তালিকা

## তথ্যসূত্র

বিষয়শ্রেণী:১৯৬৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:চট্টগ্রামের সরকারি বিদ্যালয়
বিষয়শ্রেণী:১৯৬৭-এ পূর্ব পাকিস্তানে প্রতিষ্ঠিত
বিষয়শ্রেণী:বিএনসিসি-এর কর্ণফুলী রেজিমেন্টের ইউনিট
লসন শর্ত

[right|250px|thumb|The [deuterium-tritium L function (minimum neτE needed to satisfy the Lawson criterion) minimizes near the temperature 25 keV (300 million kelvins).]]

**লসন শর্ত** হলো তাপ-নিউক্লীয় বিক্রিয়ক থেকে শক্তি স্ফুরণের জন্য প্রয়োজনীয় একটি শর্ত। এটি সর্বপ্রথম প্রকাশ করেন জে. ডি. লসন।

এটাকে সাধারনতঃ ফিউশান্-জ্বালানীর কণাসমূহের ঘনত্ব এবং শক্তি পরিশোধ (Energy breakeven)-এর জন্য দরকারি অবরোধকালের (Containment time) গুণফলের ক্ষুদ্রতম মান হিসেবে প্রকাশ করা হয়ে থাকে। অর্থাৎ, এ হলো বিক্রিয়াকারী কণাসমূহের প্রয়োজনীয় ঘনত্ব এবং এই কণাসমূহকে প্রজ্বলন তাপমাত্রায় (Ignition temperature) উত্তপ্ত করতে ব্যবহৃত শক্তির চেয়ে বেশি শক্তি উৎপাদন করতে তাদেরকে যে সময়কাল বিক্রিয়া করতে হয় তার পরিমাপ।

প্রজ্বলন তাপমাত্রায় ডিউটেরিয়াম এবং ট্রিটিয়াম-এর একটি ৫০ : ৫০ মিশ্রণের জন্য এই গুণফলের মান ১০১৪ এবং ১০১৫ প্রতি ঘন সেন্টিমিটার-সেকেন্ড এর মধ্যে থাকে।

বিষয়শ্রেণী:পদার্থবিজ্ঞান
বিষয়শ্রেণী:সংযোজন শক্তি
প্রোটন

**প্রোটন** একটি মৌলিক কণিকা। এটি স্থিতিশীল উপ-পরমাণু কণা। প্রতীক p, H+, or 1H+ । এর ভর একটি নিউট্রনের তুলনায় সামান্য কম এবং একটি ইলেক্ট্রনের ভরের 1,836 গুণ ( প্রোটন-ইলেক্ট্রন ভরের অনুপাত )। এর রয়েছে ইলেকট্রনের সমমানের (১.৬০২১৭৬৪৮৭(৪০)X ১০−১৯কুলম্ব) আধান; পার্থক্য শুধু এটুকুই যে, ইলেকট্রনের আধান ঋণাত্মক আর প্রোটনের আধান ধনাত্মক।

প্রোটনের নিশ্চল ভর হলো ১.৬৭২৬১৪ X ১০−২৭ কিলোগ্রাম, যা ইলেকট্রনের ভরের তুলনায় ১৮৩৬.১২ গুণ বেশি। পারতপক্ষে, প্রোটন হলো একটি হাইড্রোজেন আয়ন যা সকল পারমাণবিক নিউক্লিয়াস-এ বিদ্যমান।

একটি হাইড্রোজেন কণা হতে একটি ইলেকট্রন সরিয়ে নিলে যে ধনাত্মক আধান যুক্ত কণা (H+) অবশিষ্ট থাকে তাই প্রোটন।

## তথ্যসূত্র

## বহিঃসংযোগ

* Particle Data Group
* Large Hadron Collider

বিষয়শ্রেণী:মৌলিক কণিকা

বিষয়শ্রেণী:প্রোটন
বিষয়শ্রেণী:ব্যারিয়ন
বিষয়শ্রেণী:ক্যাটায়ন
বিষয়শ্রেণী:নিউক্লিয়ন
বিষয়শ্রেণী:হাইড্রোজেন পদার্থবিজ্ঞান
স্থির ভর

স্থির বস্তুর প্রসঙ্গ-কাঠামোতে স্থির কোন পর্যবেক্ষক পরিমাপ করে ঐ বস্তুর যে ভর পান তা-ই বস্তুটির **স্থির ভর**। অর্থাৎ বস্তু এবং পর্যবেক্ষক-এর মধ্যে আপেক্ষিক বেগ না থাকলে পর্যবেক্ষক-এর পরিমাপে বস্তুর যে ভর পাওয়া যায় সেটাই স্থির ভর (বা, নিশ্চল ভর)।
thumb|কণার চারটি অবস্থা ‌।একটিতে শূন্য আগ্রাসী ভর রয়েছে, অন্যটিতে বিশাল

## আরও দেখুন
* আপেক্ষিক ভর
* আপেক্ষিকতা তত্ত্ব

বিষয়শ্রেণী:পদার্থবিজ্ঞান
বিষয়শ্রেণী:আপেক্ষিকতা তত্ত্ব
বিষয়শ্রেণী:ভর
বিষয়শ্রেণী:ভৌত রাশি
আপেক্ষিক ভর

থাম্ব|290x290পিক্সেল|স্পেসটাইম ল্যাটিস এনালজি
কোন প্রসঙ্গ-কাঠামো (ইংলিশে, reference frame) থেকে কোন স্থির পর্যবেক্ষক কোন বস্তুর যে ভর পরিমাপ করেন তা বস্তুটির **আপেক্ষিক ভর**। এই ভরটি ঐ প্রসঙ্গ-কাঠামো সাপেক্ষে ঐ বস্তুর ভরের উপর নির্ভর করে। পক্ষান্তরে কোন বস্তুর স্থির ভর প্রসঙ্গ-কাঠামো নিরপেক্ষ।

আপেক্ষিকতার বিশেষ তত্ত্ব অনুসারে v দ্রুতিতে গতিশীল কোন বস্তুর ভর m হবে,
: m = {m_0 \over 1 - v^2/c^2}
যেখানে m_0 হলো এর ভর এবং c হলো আলোর দ্রুতি।

সুতরাং, কোন বস্তুর দ্রুতি যদি আলোর দ্রুতির কাছাকাছি হয় কেবল তখনি তার আপেক্ষিক ভর ও নিশ্চল ভর এর মধ্যে উল্লেখযোগ্য পরিমাণ পার্থক্য দেখা যাবে। উদাহরনস্বরূপ, যখন v = c/2, আপেক্ষিক ভর, স্থির ভর অপেক্ষা ১৫% বেশি হয়।

বিষয়শ্রেণী:পদার্থবিজ্ঞান
বাংলা একাডেমী বিজ্ঞান বিশ্বকোষ

বাংলা ভাষায় বিজ্ঞান চর্চার পথ সুগম করার জন্য **[[বাংলা একাডেমি]] বিজ্ঞান বিশ্বকোষ** প্রকাশের পরিকল্পনা নেয়া হয়। এই গ্রন্থের প্রধান সম্পাদক ছিলেন আবদুল্লাহ আল মুতী শরফুদ্দিন। প্রথম খণ্ড প্রকাশিত হয় ১৯৯৮ সালের জুন মাসে। ২য় খণ্ড প্রকাশিত হয় ১৯৯৯ সালের নভেম্বরে।

## সম্পাদকগণ

## সংকলক তালিকা

## তথ্যসূত্র

বিষয়শ্রেণী:বাংলা ভাষার বিশ্বকোষ
বিষয়শ্রেণী:বাংলা একাডেমির বই
তেইশ নম্বর তৈলচিত্র

**তেইশ নম্বর তৈলচিত্র** বাংলাদেশী ঔপন্যাসিক আলাউদ্দিন আল আজাদ -রচিত একটি মনস্তাত্ত্বিক ও রোমান্টিক উপন্যাস। এটি তার লেখা প্রথম উপন্যাস। ১৯৬০ সালে পদক্ষেপ নামক এক পত্রিকার ঈদ সংখ্যায় উপন্যাসটি প্রথম ছাপা হয়। পরবর্তীকালে নওরোজ কিতাবিস্তান উপন্যাসটি বই আকারে প্রকাশ করে। এ পর্যন্ত মুক্তধারা সহ অন্যান্য প্রকাশক কর্তৃক বহুবার মুদ্রিত হয়েছে।

## কাহিনী সংক্ষেপ
উপন্যাসটির কেন্দ্রীয় চরিত্র জাহেদুল ইসলাম, বাংলাদেশের এক তরুণ চিত্রশিল্পী। করাচিতে আয়োজিত একটি শিল্প প্রদর্শনীতে তার আঁকা চিত্রকর্ম প্রথম পুরস্কার লাভ করে, আর সেই বিজয়ী ছবিটি ছিল প্রদর্শনীর ২৩- নম্বর তৈলচিত্র। এই ঘটনাকে কেন্দ্র করেই কাহিনির সূচনা। প্রেমের উন্মেষ, তার লালন এবং অনুভূতির গভীর সৌন্দর্যকে শিল্পিত বর্ণনায় উপন্যাসটি নির্মিত হয়েছে; আর এই ‘তেইশ নম্বর তৈলচিত্র’-এর পেছনেই লুকিয়ে আছে আরেকটি জীবন্ত ছবির গল্প।

জাহেদকে ঘিরে আবর্তিত কাহিনিতে আরও গুরুত্বপূর্ণ চরিত্র ছবি, জামিল ও মীরা। রং কিনতে গিয়ে জাহেদের সঙ্গে পরিচয় হয় জামিলের, তিনি নিজেও একজন চিত্রশিল্পী, কিছুটা উদ্ভট অথচ প্রাণবন্ত স্বভাবের। জামিলের স্টুডিওতেই জাহেদের সঙ্গে পরিচয় ঘটে তার ছোট বোন ছবির; সেই পরিচয় ধীরে ধীরে প্রেমে এবং পরে দাম্পত্যে রূপ নেয়। ছবির প্রতিকৃতি আঁকতে গিয়ে জাহেদ তার চোখে যেন জীবনের গভীর অর্থের সন্ধান পায়। কিন্তু বিয়ের পর এক অনাকাঙ্ক্ষিত সত্য উন্মোচিত হলে তাদের সম্পর্ক নির্মম সংকটে পড়ে। তবু শিল্পীসত্তার দৃঢ়তা ও প্রেমের শক্তিতে জাহেদ সেই বিপর্যয়কে অতিক্রম করে ভালোবাসাকে নতুন মর্যাদায় উন্নীত করে।

জাহেদের অন্তর্দ্বন্দ্ব, শিল্পীজীবনের টানাপোড়েন এবং ছবির প্রতি তার অদম্য ভালোবাসা—এই জীবনদর্শনই উপন্যাসটির মূল ভিত্তি নির্মাণ করেছে। আমাদের সমাজে প্রচলিত ধারণা—সংসারের বন্ধনে আবদ্ধ হলে শিল্পীর সৃষ্টিশীলতা নষ্ট হয়—এই মতের পক্ষে ও বিপক্ষে যুক্তি ঔপন্যাসিক দক্ষতার সঙ্গে বিশ্লেষণ করেছেন। সবকিছুর ঊর্ধ্বে উঠে জাহেদ নিজেকে প্রতিষ্ঠিত করতে সক্ষম হয় এক সত্যিকারের শিল্পী হিসেবে।

উপন্যাসে প্রতিটি চরিত্রই স্বাভাবিক ও বিশ্বাসযোগ্যভাবে বিকশিত হয়েছে। সমাজের অস্বস্তিকর ও অন্ধকার দিক এড়িয়ে না গিয়ে লেখক পাঠককে সত্যের মুখোমুখি দাঁড় করিয়েছেন, এটাই এর অন্যতম শক্তি।

## চরিত্রসমূহ
**জাহেদুল ইসলাম (জাহেদ)** উপন্যাসের কেন্দ্রীয় চরিত্র; এক তরুণ চিত্রশিল্পী। শিল্পীসত্তা, অন্তর্দ্বন্দ্ব ও প্রেমের টানাপোড়েনের মধ্য দিয়ে তার জীবনদর্শন ও মানসিক বিকাশ কাহিনির মূল ভিত্তি নির্মাণ করে।

**ছবি** জামিলের ছোট বোন এবং জাহেদের প্রিয়তমা ও পরবর্তীকালে স্ত্রী। তার প্রতিকৃতি আঁকার মধ্য দিয়ে জাহেদের প্রেম ও জীবনের গভীর অর্থ অন্বেষণের পথ উন্মোচিত হয়।

**জামিল** একজন চিত্রশিল্পী ও জাহেদের বন্ধু। কিছুটা উদ্ভট অথচ প্রাণবন্ত স্বভাবের। তার মাধ্যমেই জাহেদের শিল্পজগৎ ও ছবির সঙ্গে পরিচয় ঘটে।

**মীরা** কাহিনির একটি গুরুত্বপূর্ণ পার্শ্বচরিত্র, যিনি ঘটনাপ্রবাহ ও চরিত্রগুলোর আবেগিক পরিবেশ নির্মাণে ভূমিকা রাখেন।

## অভিযোজন
### চলচ্চিত্র

১৯৭৭ সালে বইটি চলচ্চিত্রে রূপায়িত হয়। সুভাষ দত্ত পরিচালিত এই ছায়াছবিটির শিরোনাম ছিল বসুন্ধরা। অভিনয় করেন ববিতা এবং ইলিয়াস কাঞ্চন। এটিই কাঞ্চনের অভিনীত প্রথম চলচ্চিত্র। বসুন্ধরা সাতটি জাতীয় চলচ্চিত্র পুরস্কার জয়লাভ করে।

## ভাষান্তর
তেইশ নম্বর তৈলচিত্র বেশ কয়েকটি ভাষায় অনুবাদ করা হয়েছে। বুলগেরীয় ভাষায় অনুদিত হয়েছে "পোত্রেৎ দুবাতসাৎ ত্রি" শিরোনামে।

## তথ্যসূত্র

বিষয়শ্রেণী:বাংলা ভাষার উপন্যাস
বিষয়শ্রেণী:নওরোজ কিতাবিস্তানের বই
ও হেনরি

**উইলিয়াম সিডনী পোর্টার** (ইংরেজি: William Sydney Porter, (সেপ্টেম্বর ১১, ১৮৬২ – জুন ৫, ১৯১০), বিখ্যাত তার ছদ্মনাম ও হেনরি নামে। তিনি যুক্তরাষ্ট্রের অন্যতম আলোচিত ছোট গল্পকার। তিনি আমেরিকান জীবনযাপন নিয়ে প্রায় ছয় শতাধিক গল্প লিখেছেন। এক সময় কলেজ পাঠ্য হওয়ায় তার লেখা দ্য গিফট অব দ্য ম্যাজাই গল্পটি বাংলাদেশে খুবই পরিচিত ও জনপ্রিয়।

## জন্ম
উইলিয়াম সিডনী পোর্টার ১৮৬২ সালের ১১ সেপ্টেম্বর নর্থ ক্যারোলিনার গ্রিনসবরোতে জন্মগ্রহণ করেন। তার বাবার নাম এ্যালগারনন সিডনি পোর্টার, পেশায় ছিলেন চিকিৎসক।

## তথ্যসূত্র

## তথ্যসূত্র

বিষয়শ্রেণী:১৮৬২-এ জন্ম
বিষয়শ্রেণী:১৯১০-এ মৃত্যু
বিষয়শ্রেণী:মার্কিন ছোটগল্পকার
বিষয়শ্রেণী:লেখক অসম্পূর্ণ নিবন্ধসমূহ
বিষয়শ্রেণী:১৯শ শতাব্দীর মার্কিন ছোটগল্পকার
বিষয়শ্রেণী:২০শ শতাব্দীর মার্কিন ছোটগল্পকার
বিষয়শ্রেণী:২০শ শতাব্দীর মার্কিন ঔপন্যাসিক
বিষয়শ্রেণী:নিউ ইয়র্ক শহরের লেখক
বিষয়শ্রেণী:১৯শ শতাব্দীর ছদ্মনামধারী লেখক
বিষয়শ্রেণী:২০শ শতাব্দীর ছদ্মনামধারী লেখক
অবলোহিত বিকিরণ

যে সকল তড়িৎ চৌম্বক বিকিরণের তরঙ্গ দৈর্ঘ্যের সীমা ১ মাইক্রোমিটার থেকে ১ মিলিমিটার পর্যন্ত বিস্তৃত তাদের বলা হয় **অবলোহিত বিকিরণ** (**আইআর) রশ্মি**। এই বিকিরণের তরঙ্গ দৈর্ঘ্য দৃশ্যমান আলোক তরঙ্গ দৈর্ঘ্য অপেক্ষা সামান্য বড়। খালি চোখে এদের দেখা যায় না। উইলিয়াম হার্শেল ১৮০০ সালে এই বিকিরণ আবিষ্কার করেন।
উত্তপ্ত সিরামিক এর একটি উত্তম উৎস। এটি দৃশ্যমান অঞ্চল হতে অর্থাৎ visible বা 'infra' এর পর থেকেই শুরু। এটি Near IR, Middle IR ও Far IR এরুপ তিনটি অংশে বিভক্ত। IR (Infrared) অর্থাৎ অবহেলিত বর্ণালি হলো কম্পন বর্ণালি। কোন স্থায়ী বা পরিবর্তনযোগ্য ডাইপোল মোমেন্ট বিশিষ্ট কম্পনশীল অণু IR অঞ্চলের রেডিয়েশন শোষণ করলে তা এক শক্তির কম্পন স্তর থেকে উচ্চ শক্তির কম্পন স্তরে উন্নীত হয়। ফলে কম্পনশক্ত্যির পরিবর্তন ঘটে, শোষণ ঘটে। এতে কম্পন বর্ণালি উৎপন্ন হয়। প্রতিটি পদার্থের আণবিক গঠন অনুসারে তার নিজস্ব বৈশিষ্ট্যমূলক IR বর্ণালি রয়েছে। আর এ IR বর্ণালি বিশ্লেষণ করে পদার্থ শনাক্ত করা যায়।
থাম্ব|অবলোহিত রশ্মির সাহায্যে একটি মেয়েকে দেখা হচ্ছে

## প্রয়োগ
### রসায়ন বিজ্ঞানে
রাসায়নিক বিক্রিয়ায় বিক্রিয়ক ও উৎপাদের কম্পন ব্যান্ড থেকে বিক্রিয়ার সম্ভাব্যতা ও বিক্রিয়ার হার সম্পর্কে ধারণা পাওয়া যায়। আবার কোন পদার্থের দ্রবণে ঘনমাত্রা নির্ণয়েও অবলোহিত রশ্মি বা বর্নালি ব্যবহার করা হয়। জৈব-অজৈব যৌগের গঠন নির্ণয়ে অবলোহিত রশ্মি ব্যবহার করা হয়।

### চিকিৎসা বিজ্ঞানে
চিকিৎসা বিজ্ঞানে সর্বপ্রথম ১৯৫৬ সালে বক্ষ ক্যান্সার সনাক্তকরণের মাধ্যমে শুরু হয়। ক্যান্সার আক্রান্ত কোষ এর অবস্থান ও বিস্তৃতি সনাক্তকরণের জন্য আইআর রশ্মি ব্যবহার করা হয়। সন্নিকট আইআর রশ্মি দ্বারা রক্তের হিমোগ্লোবিন এ অক্সিজেন পরিমাপ করে মস্তিষ্কে রোগ নির্ণয় করা হয়। মূলত সদ্য প্রসূত শিশুদের মস্তিষ্কের ক্ষত নির্ণয়ে এটি ব্যাপকভাবে ব্যবহৃত হয়।

### ফিজিওথেরাপিতে
শরীরে বিভিন্ন অঙ্গে ব্যাথা, মাংসপেশী শক্ত হয়ে যাওয়া, ঘাড় ও হাতের উপরিভাগের ব্যথা বা ফ্রোজেন সোল্ডার এর ব্যথা নিরাময়ে আক্রান্ত স্থানে আইআর রশ্মি প্রয়োগ করে ম্যাসাজ করা হয়। যার ফলে আক্রান্ত স্থানে রক্ত চলাচল সচল হয় এবং ব্যাথা প্রশমিত হয়। এই রশ্মির প্রভাবে রক্ত সংবহন এবং কোষের জৈবিক কার্যকলাপ বৃদ্ধি পায়। এটি সমস্ত দেহের তাপমাত্রা বৃদ্ধি না করে ত্বকের প্রয়োজনীয় জায়গায় তাপ বৃদ্ধি করে এবং ত্বকে শিথিলতা আনে। রক্তনালীগুলোকে প্রশস্ত করে এবং ত্বকে রক্ত পরিবহনের মাত্রা বৃদ্ধি করে ত্বকের কোষ কলাকে উদ্দীপ্ত করে। কোষ কলার মেটাবলিজম বা কার্যকারিতা বৃদ্ধি করে ও ত্বকের রাসায়নিক পরিবর্তনে সাহায্য করে। যেহেতু এই রশ্মি ত্বকের গভীরে পৌঁছে ফলে ত্বকের সেই অংশটুকুতে সামান্য গরম ও আরাম অনুভূত হয়, রক্তসঞ্চালন বৃদ্ধি পায় এবং ক্ষতিগ্রস্ত মাংসপেশীগুলো শিথিল হয়ে ব্যাথা-বেদনা দূর হয়।

### প্রতিরক্ষা ব্যবস্থায়
আইআর সিকিউরিটি অ্যালার্ম সিস্টেম যেকোনো মুভমেন্ট শনাক্ত করে অ্যালার্ম বাজাতে পারে। এই ধরনের প্রতিরক্ষা ব্যবস্থা ব্যাংক, হাসপাতাল, অফিস, বাসাবাড়ি বা যেকোনো স্থানে ব্যবহারযোগ্য। সাধারণত আইআর এলইডি এর রেঞ্জ ২ মিটার। তবে একে লেন্স দ্বারা বিবর্ধিত করা যায়। আইআর ডায়োড মানব চোখে অদৃশ্য হওয়ায় এটা তুলনামূলক বেশি ব্যবহৃত হয়।

### তথ্য আদান প্রদানে
মোবাইল ফোনে কিছুদিন আগেও অবলোহিত রশ্মি দিয়ে তথ্য আদান-প্রদান করা হত। টিভি, সিডি প্লেয়ার, মিউজিক সিস্টেম সহ যাবতীয় ইলেকট্রনিক যন্ত্রের রিমোট কন্ট্রোলে অবলোহিত রশ্মি ব্যবহার করা হয়।

## প্রকারভেদ
# এনআইআর বা সন্নিকট আইআর
# এমআইআর বা মধ্য আইআর
# এফআইআর বা দূরবর্তি আইআর
# টিআইআর বা তাপীয় আইআর

## তথ্যসূত্র


বিষয়শ্রেণী:পদার্থবিজ্ঞান
বিষয়শ্রেণী:আলো
বিষয়শ্রেণী:তড়িচ্চুম্বকীয় বর্ণালী
অর্পিতা সিং

থাম্ব|২০১৪ সালে অর্পিতা সিং**অর্পিতা সিং** (১৯৩৭ - ) একজন ভারতীয় চিত্রশিল্পী। তিনি পশ্চিম বঙ্গের বড় নগরে জন্মগ্রহণ করেন এবং দিল্লী পলিটেকনিকের আর্ট স্কুলে অধ্যয়ন করেন। পরবর্তীকালে নয়া দিল্লী ও কলকাতার উইভার্স সার্ভিস সেন্টারে ডিজাইনার হিসেবে কাজ করেন। ১৯৭২ সালে তার প্রথম একক চিত্র প্রদর্শনী অনুষ্ঠিত হয়। তারপর থেকে তিনি প্রচুর প্রদর্শনীতে অংশ নিয়েছেন। এর মধ্যে রয়েছে
* নয়া দিল্লী ট্রিয়েনালে (১৯৭৫, ১৯৮২)
* রয়াল একাডেমী, লন্ডন (১৯৮২)
* ইন্ডো-গ্রিক সাংস্কৃতিক প্রদর্শনী, গ্রিস (১৯৮৪)
* বেলগ্রেড এবং আংকারা (১৯৮৫)
* ফেস্টিভাল অফ ইন্ডিয়া, ফ্রান্স (১৯৮৬)
* হাভানা বিয়েনালে, কিউবা (১৯৮৭)
* আলজিয়ার্স বিয়ে নালে, আলজেরিয়া (১৯৮৭)
* ইন্ডিয়ান সংস্‌ প্রদর্শনী, সিডনি, অস্ট্রেলিয়া (১৯৯৩)
* মিডেল্‌স্‌ব্রো আর্ট গ্যালারী, মিডেল্‌স্‌ব্রো , যুক্তরাজ্য (১৯৯৫)

## তথ্যসূত্র

বিষয়শ্রেণী:ভারতীয় চিত্রশিল্পী
বিষয়শ্রেণী:১৯৩৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাঙালি ব্যক্তি
বিষয়শ্রেণী:পশ্চিমবঙ্গের চিত্রশিল্পী
বিষয়শ্রেণী:শিল্পকলায় পদ্মভূষণ প্রাপক
বিষয়শ্রেণী:ভারতীয় নারী চিত্রশিল্পী
বিষয়শ্রেণী:পশ্চিমবঙ্গের নারী শিল্পী
বিষয়শ্রেণী:২০শ শতাব্দীর ভারতীয় চিত্রশিল্পী
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:২১শ শতাব্দীর ভারতীয় নারী শিল্পী
বিষয়শ্রেণী:২১শ শতাব্দীর ভারতীয় চিত্রশিল্পী
বিষয়শ্রেণী:কালিদাস সম্মান প্রাপক
লুইস ক্যারল

**লুইস ক্যারল** (ইংরেজি ভাষায়: Lewis Carroll; ২৭ জানুয়ারি, ১৮৩২ – ১৪ জানুয়ারি, ১৮৯৮) ছিলেন প্রখ্যাত ইংরেজ শিশুসাহিত্যিক ও গণিতবিদ।

'লুইস ক্যারল' নামটি শিশুদের কাছে সমধিক পরিচিত তার মজাদার বই 'আজব দেশে এলিস' (Alice in Wonderland) এবং এরই পূর্বানুস্মৃতি মূলক বই 'আয়নার মধ্যে দিয়ে' (Through the Looking Glass) এর জন্য। 'লুইস ক্যারল' আসলে অক্সফোর্ড বিশ্ববিদ্যালয়ের গণিতের অধ্যাপক **চার্লস লুটউইজ ডজসন**'র ছদ্মনাম ছিল। বিশ্ববিদ্যালয়ে গণিতের বই পড়ানোর পাশাপাশি ডজসন ছোটদের জন্য আবোল-তাবোল ছড়া আর মজার মজার সব কল্প-গল্প লিখতেন যা পরবর্তীতে বড়দেরও আকৃষ্ট করতে সমর্থ হয়।

## তথ্যসূত্র

বিষয়শ্রেণী:১৮৩২-এ জন্ম
বিষয়শ্রেণী:১৮৯৮-এ মৃত্যু
বিষয়শ্রেণী:ইংরেজ লেখক
বিষয়শ্রেণী:ইংল্যান্ডে নিউমোনিয়ায় মৃত্যু
বিষয়শ্রেণী:১৯শ শতাব্দীর ইংরেজ ঔপন্যাসিক
বিষয়শ্রেণী:ক্রাইস্ট চার্চ, অক্সফোর্ডের প্রাক্তন শিক্ষার্থী
বিষয়শ্রেণী:ইংরেজ শিশুসাহিত্যিক
বিষয়শ্রেণী:ইংরেজ পুরুষ ঔপন্যাসিক
বিষয়শ্রেণী:ইংরেজ পুরুষ ছোটগল্পকার
বিষয়শ্রেণী:ইংরেজ ঔপন্যাসিক
বিষয়শ্রেণী:ইংরেজ দার্শনিক
বিষয়শ্রেণী:ইংরেজ ছোটগল্পকার
বিষয়শ্রেণী:চেশায়ারের ব্যক্তি
বিষয়শ্রেণী:ভিক্টোরীয় ঔপন্যাসিক
বিষয়শ্রেণী:১৯শ শতাব্দীর ছদ্মনামধারী লেখক
জেমস জিন্স

thumb|200px|জেমস জিনস
**স্যার জেমস হপউড জিন্স** (সেপ্টেম্বর ১১, ১৮৭৭ – সেপ্টেম্বর ১৬, ১৯৪৬) একজন প্রখ্যাত ইংরেজ প্রাবন্ধিক ও বৈজ্ঞানিক কল্পকাহিনী লেখক।

তিনি ক্যামব্রীজ বিশ্ববিদ্যালয়ে পড়াশুনা করেন এবং ১৯০৫ থেকে ১৯০৯ সাল নাগাদ আমেরিকার প্রিন্সটন বিশ্ববিদ্যালয়ে ফলিত গণিতের অধ্যাপক হিসাবে দায়িত্ব পালন করেন। ১৯৩৫ সাল থেকে শুরু করে মৃত্যুর আগপর্যন্ত তিনি রয়েল ইনস্টিটিউশন ইন ইংল্যান্ড-এ জোতির্বিদ্যা বিষয়ে অধ্যাপনা করেন। তিনি বিজ্ঞানের ওপর জাদুকরী ও মোহময় সব লেখা লিখেছেন। তার জনপ্রিয় বইয়ের মধ্যে 'আমাদের ঘিরে থাকা মহাবিশ্ব' (The Universe Around Us) এবং 'রহস্যময় মহাজগৎ'(The Mysterious Universe) *[[চিরায়ত|চিরায়তের]]* মর্যাদা পেয়েছে। 

## তথ্যসূত্র

বিষয়শ্রেণী:১৮৭৭-এ জন্ম
বিষয়শ্রেণী:১৯৪৬-এ মৃত্যু
বিষয়শ্রেণী:ইংরেজ লেখক
বিষয়শ্রেণী:ইংরেজ অজ্ঞেয়বাদী
বিষয়শ্রেণী:ব্রিটিশ অজ্ঞেয়বাদী
বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী
বিষয়শ্রেণী:ব্রিটিশ পদার্থবিজ্ঞানী
বিষয়শ্রেণী:ইংরেজ পদার্থবিজ্ঞানী
বিষয়শ্রেণী:রয়েল সোসাইটির সভ্য
বিষয়শ্রেণী:প্রবাহী গতিবিজ্ঞানী
বিষয়শ্রেণী:ভাববাদী
বিষয়শ্রেণী:নাইটস ব্যাচেলর
বিষয়শ্রেণী:বিজ্ঞানের দার্শনিক
বিষয়শ্রেণী:প্রিন্সটন বিশ্ববিদ্যালয়ের শিক্ষক
বিষয়শ্রেণী:রয়েল পদক বিজয়ী
প্লেটোর অ্যাকাডেমি

*প্লেটোর অ্যাকাডেমি* বা *অ্যাকাডেমি* ছিল প্রাচীন গ্রিসে অবস্থিত দার্শনিক আলোচনার অন্যতম একটি প্রতিষ্ঠান। বিশ্বের প্রাচীনতম বিশ্ববিদ্যালয় বা শিক্ষা কেন্দ্র হলো *অ্যাকাডেমি*। গ্রিসের রাজধানী অ্যাথেন্সের *আকাদেমুস* নামক বাগানে, যেখানে গ্রিক দেব-দেবীর উদ্দেশ্যে পশু উৎসর্গ করা হতো, সেখানে আনুমানিক খ্রিষ্টপূর্ব ৩৮৫ সালে দার্শনিক প্লেটো এটি প্রতিষ্ঠা করেন। প্রাচীন গ্রিক দর্শনের পাদপীঠ *অ্যাকাডেমি*কে বাইজেন্টীয় সম্রাট জাস্টিনিয়ান ৫২৩ সালে বন্ধ করে দেন। পরবর্তীকালে প্রায়শঃই এই সালকে প্রাচীনকালের সমাপ্তি বলে উল্লেখ করা হয়।

## বহিঃসংযোগ
* Directions to the archaeological site of Plato's Academy, other useful information, and some photos

বিষয়শ্রেণী:খ্রিস্টপূর্ব ৩৮০-এর দশকে প্রতিষ্ঠিত শিক্ষাপ্রতিষ্ঠান
বিষয়শ্রেণী:প্রাচীন এথেন্স
বিষয়শ্রেণী:আত্তিকার প্রত্নতাত্ত্বিক স্থান
বিষয়শ্রেণী:খ্রিস্টপূর্ব ৪র্থ শতাব্দীতে প্রতিষ্ঠিত শিক্ষাপ্রতিষ্ঠান
বিষয়শ্রেণী:শাস্ত্রীয় প্রাচীনত্বে শিক্ষা
বিষয়শ্রেণী:হেলেনীয় সভ্যতা
বিষয়শ্রেণী:এথেন্সের ভূ-চিহ্ন
বিষয়শ্রেণী:নয়াপ্লাতোবাদ
বিষয়শ্রেণী:প্লেটো
বিষয়শ্রেণী:গ্রিসের প্রাচীন গ্রীক প্রত্নতাত্ত্বিক স্থান
বিষয়শ্রেণী:জিমনেসিয়াম (প্রাচীন গ্রীস)
বিষয়শ্রেণী:একাডেমিক সংশয়বাদ
আঙ্গুর

ডান|থাম্ব|বেগুনি আঙুরের থোকা
**আঙুর**, **আঙ্গুর** বা **দ্রাক্ষা** (Vitis vinifera) হলো এক প্রকারের ফল যা লতা জাতীয় দ্রাক্ষালতা গাছে ফলে থাকে। দ্রাক্ষালতা গাছটি Vitaceae পরিবারের অন্তর্গত। ৬ হতে ৩০০টি পর্যন্ত আঙুর এক সাথে একই থোকায় ধরে থাকে। এর রঙ কালো, নীল, সোনালী, সবুজ, বেগুনি-লাল, বা সাদা হতে পারে। পাকা আঙুর সরাসরি খাওয়া হয়, বা এটি দিয়ে রস, জেলি, মদ, বা আঙুর-বীজের তেল তৈরি করা হয়।

আঙুরকে শুকিয়ে কিসমিস তৈরি করা হয়। বন্য আঙুরলতা অনেক ক্ষেত্রে পরগাছা হিসাবে অন্য গাছকে গ্রাস করে ফেলে।

স্বল্প পরিসরে আঙ্গুর চাষের জন্য বাড়তি জায়গার প্রয়োজন হয় না। বসতবাড়ীর আঙ্গিনায় যে স্থানে সকাল থেকে বিকাল পর্যন্ত রোদ থাকে অথচ পানি দাঁড়ায় না এমন জায়গা নির্বাচন করে আঙ্গুর চাষ করা যায়। যদি বাড়ির আশেপাশে বা আঙ্গিনায় জায়গা না থাকে বিশেষ করে শহর অঞ্চলে তারা বাড়ির ছাদে টবে আঙ্গুর চাষ করতে পারেন।
আঙ্গুরের পুষ্টিগুণ অনেক।
আমাদের দেশে রোগীর পথ্য হিসেবে আঙ্গুর ব্যাপক ব্যবহৃত হয়৷ এতে প্রোটিন, শর্করা, চর্বি, ক্যালসিয়াম, ফরফরাস, লৌহ, খনিজ, পটাশিয়াম, থায়ামিন, রিবোফ্লাবিন, ভিটামিন-এ, বি, সি উপাদান রয়েছে৷ তাছাড়া প্রতি ১০০ গ্ৰাম আঙ্গুর থেকে প্রায় ৪৫০ ক্যালরি শক্তি পাওয়া যায়৷

## চিত্রমালা

চিত্র:Grape Rezowan.JPG|সবুজ আঙুর
চিত্র:Grape Mango Rezowan.JPG|আঙুর ও আম
File:GrapesBuds.JPG|আঙুর ফুলের কুঁড়ি
File:GrapesFlowers.JPG|আঙুর ফুল
File:TenderGrapes.JPG|অপরিপক্ক আঙুর ফল
File:Grapes Angoor.JPG|ইরানের আঙুর
File:Grapes.jpg|মদ তৈরির আঙুর
File:Cyprusgrapefarm.jpg| ট্রুডোস পর্বতে অবস্থিত আঙুর বাগান
File:Seedless grapes of Kallidaikurichi.jpg|বীজহীন আঙুর
File:Grapes in the Philippines 1.jpg|ফিলিপাইনের লা ইউনিয়নের আঙুর


## তথ্যসূত্র

বিষয়শ্রেণী:ফল
বিষয়শ্রেণী:বেরি
বিষয়শ্রেণী:ভোজ্য ফল
বিষয়শ্রেণী:ইউরোপে উদ্ভূত ফসল
প্যাট্রিক স্টুয়ার্ট

**প্যাট্রিক স্টুয়ার্ট** (জন্ম: ১৩ জুলাই, ১৯৪০) একজন ইংরেজ চলচ্চিত্র, টেলিভিশন ও মঞ্চ অভিনেতা, এবং হাডার্সফিল্ড বিশ্ববিদ্যালয় এর চ্যান্সেলর। অভিনয় জীবনের বিভিন্ন সময়ে, প্রায় ৫০ বছর ব্যাপ্তিকাল জুড়ে, শেক্সপিয়ারের নাটকের অভিনেতা হিসাবে স্টুয়ার্ট নন্দিত। তবে তিনি স্টার ট্রেক: দ্য নেক্সট জেনারেশন সিরিজে ক্যাপ্টেন জাঁ লুক পিকার্ড চরিত্রে অভিনয়ের জন্য বিখ্যাত। এছাড়া তিনি এক্স-মেন চলচ্চিত্র সিরিজের প্রফেসর হাভিয়ের চরিত্রে অভিনয় করেছেন। স্বল্পকেশ, ও মার্জিত কণ্ঠ তার অন্যতম প্রধান বৈশিষ্ট্য।
## জন্ম ও শিক্ষাজীবন

## কর্মজীবন

## চলচ্চিত্র জীবন

## পুরস্কার ও সম্মাননা

## তথ্যসূত্র

## বহিঃসংযোগ

* প্যাট্রিক স্টুয়ার্ট - আইএমডিবি

বিষয়শ্রেণী:১৯৪০-এ জন্ম
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:জীবিত ব্যক্তি
বিষয়শ্রেণী:ইংরেজ টেলিভিশন অভিনেতা
বিষয়শ্রেণী:ইংরেজ কণ্ঠাভিনেতা
বিষয়শ্রেণী:ইংরেজ মঞ্চ অভিনেতা
বিষয়শ্রেণী:মার্কিন যুক্তরাষ্ট্রে ইংরেজ প্রবাসী
বিষয়শ্রেণী:ইংরেজ সমাজতন্ত্রী
বিষয়শ্রেণী:২০শ শতাব্দীর ইংরেজ অভিনেতা
বিষয়শ্রেণী:২১শ শতাব্দীর ইংরেজ অভিনেতা
বিষয়শ্রেণী:ব্রিটিশ নাইটহুড প্রাপ্ত অভিনেতা
বিষয়শ্রেণী:অডিওবই পাঠক
বিষয়শ্রেণী:ড্রামা ডেস্ক পুরস্কার বিজয়ী
বিষয়শ্রেণী:ইংরেজ নাস্তিক
বিষয়শ্রেণী:ইংরেজ নারীবাদী
বিষয়শ্রেণী:ইংরেজ শেকসপিয়রীয় অভিনেতা
বিষয়শ্রেণী:ইংরেজ টেলিভিশন পরিচালক
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:নাইটস ব্যাচেলর
বিষয়শ্রেণী:শ্রমিক দল (যুক্তরাজ্য) এর ব্যক্তি
বিষয়শ্রেণী:লরন্স অলিভিয়ে পুরস্কার বিজয়ী
বিষয়শ্রেণী:ইয়র্কশায়ারের অভিনেতা
বিষয়শ্রেণী:নারীবাদী পুরুষ
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:রয়্যাল শেকসপিয়র কোম্পানির সদস্য
বিষয়শ্রেণী:নাস্তিক নারীবাদী
বিষয়শ্রেণী:২১শ শতাব্দীর ইংরেজ স্মৃতিকথাকার
স্ক্যানডিয়াম

**স্ক্যানডিয়াম** (রাসায়নিক সংকেত: **Sc**; পারমাণবিক সংখ্যা ২১) একটি মৌলিক পদার্থ।

## আবিষ্কার
পর্যায় সারণীর জনক হিসেবে খ্যাত দিমিত্রি মেন্দেলিয়েভ ১৮৬৯ সালে *একাবোরন* নামে একটি উপাদানের অস্তিত্বের কথা অনুমান করেছিলেন, যার পারমাণবিক ভর হতে পারে ৪০ থেকে ৪৮। ১৮৭৯ সালে লার্স ফ্রেদ্রিক নিলসন ও তার দল খনিজ ইউক্সেনিট ও গ্যাডোলিনিট থেকে এই উপাদানের খোঁজ পান। নিলসন ২ গ্রাম স্ক্যান্ডিয়াম অক্সাইড প্রস্তুত করেন। তিনি এই উপাদানের নামকরণ করেন *স্ক্যানডিয়াম*, যা লাতিন শব্দ *Scandia* থেকে উদ্ভূত, যার অর্থ স্ক্যান্ডিনেভিয়া। নিলসন মেন্দেলিয়েভের ভবিষ্যদ্বাণী সম্পর্কে জ্ঞাত ছিলেন না, কিন্তু পার টিওডোর ক্লিভ প্রতিবেদনটি জানতে পারেন এবং মেন্দেলিয়েভকে জানান।
থাম্ব|309x309পিক্সেল|স্ক্যান্ডিয়ামের দৃশ্যমান বর্ণালী
১৯৩৭ সালে ৭০০-৮০০° সেলসিয়াস তাপমাত্রায় পটাশিয়াম, লিথিয়াম, ও স্ক্যানডিয়াম ক্লোরাইডের তড়িৎ বিশ্লেষণের মাধ্যমে প্রথমবারের মত ধাতব স্ক্যানডিয়াম উৎপাদন করা হয়। ১৯৬০ সালে এক পাউন্ড ৯৯% খাঁটি স্ক্যানডিয়াম ধাতু উৎপাদন করা হয়। ১৯৭১ সালে অ্যালুমিনিয়াম সংকর ধাতু উৎপাদন শুরু হয়, যার পেটেন্ট ছিল মার্কিন যুক্তরাষ্ট্রের।

## বৈশিষ্ট্য
◑ এটি পর্যায় সারণির d ব্লকের সবচেয়ে কম ঘনত্বের মৌল।
◑ এটি শক্ত এবং কঠিন ধাতু।
◑ তাপ ও বিদ্যুৎ সুপরিবাহী। 
◑ এর আয়নীকরণ শক্তি s block মৌল অপেক্ষা বেশি হয়; কিন্তু p block মৌল অপেক্ষা কম।
◑ এটি তড়িৎ ধনাত্মক ধাতব মৌল।
◑ এটি একটি ডায়াম্যাগনেটিক মৌল।
◑ Sc অবস্থান্তর মৌল নয় (ব্যতিক্রমধর্মী)।

## ব্যবহার

## যৌগসমূহ

## রাসায়নিক বিক্রিয়া

## উৎস
* ব্রিটানিকা বিশ্বকোষ (Encyclopedia Britannica)

## আরও দেখুন
* মৌলিক পদার্থ

## তথ্যসূত্র

## বহিঃসংযোগ

বিষয়শ্রেণী:মৌলিক পদার্থ
বিষয়শ্রেণী:অবস্থান্তর ধাতু
তামা

**তামা** একটি রাসায়নিক মৌল যার চিহ্ন Cu এসেছে ল্যাটিন শব্দ কিউপ্রাম (cuprum) থেকে এবং এর পারমাণবিক ক্রমাঙ্ক ২৯। তামা একটি নমনীয় ধাতু এবং এর তাপীয় ও বৈদ্যুতিক পরিবাহীতা খুব উঁচু দরের তাই অনেক বিজলিবাহী তারের মধ্যেই তামার তার থাকে । বিশুদ্ধ তামা খুব বেশি নরম ও নিজস্ব উজ্জ্বল বর্ণ সমন্বিত কিন্তু আবহাওয়ার সংস্পর্শে এর বাইরে একটি লালচে-কমলা বিবর্ণ স্তর তৈরী হয়। তামা ও তামার বহু মিশ্র ধাতু (যেমনঃ ব্রোঞ্জ, পিতল ইত্যাদি) অনেক হাজার বছর ধরে মানুষের নিত্য সঙ্গী। প্রাচীনকালে তামার অনেক খনির অস্তিত্ব পাওয়া গেছে। তার মধ্যে সাইপ্রাস (লাতিনে Cyprus *ক্যুপ্রুস্‌*) দ্বীপের খনিগুলো সবচেয়ে তাৎপর্যময়। অনেকের মতে তামার ইংরেজি নাম **কপার** (ল্যাটিন ভাষার এর নাম Cuprum *কুপ্রুম*) শব্দটি এখান থেকে এসেছে।

## আবিষ্কারের ইতিহাস
ফরাসি রসায়নবিদ এম. বারথেলটের মতানুসারে মানুষ পাঁচ হাজার বছরেরও বেশি আগে থেকে তামার সাথে পরিচিত ছিল। অনেকের মতে আরও আগে থেকে এই পরিচয় ঘটেছিল। বহুকাল পূর্ব থেকেই ব্রোঞ্জ ছিল সর্বাধিক ব্যবহৃত ধাতু। এই ধাতুটি মূলত তামা এবং টিন-এর সংকর। এই দুই মৌলিক পদার্থ মানব সভ্যতার ইতিহাসে একটি বিশেষ যুগের নির্দেশনা প্রদান করে যাকে বলা হয় ব্রোঞ্জ যুগ। তামা, যুগ বিনির্মাণে কেন এতো গুরুত্বপূর্ণ ভূমিকা রেখেছিল তা ব্যাখ্যা করা যেতে পারে। প্রকৃতিতে তামার প্রাচুর্য মধ্যম ধরনের। প্রাথমিক যুগে মানুষ কেবল প্রকৃতিতে স্বাভাবিকভাবে প্রাপ্ত তামাই ব্যবহার করতো। কিন্তু পরবর্তীতে চাহিদা বৃদ্ধি পাওয়ায় আকরিক থেকে তামা নিষ্কাশনে বাধ্য হয় মানুষ। যেসব আকরিকে তামার আধিক্য রয়েছে তা থেকে এটি নিষ্কাশন বেশ সহজসাধ্য। খ্রিস্টপূর্ব ৩য় শতাব্দীতে নানাবিধ যন্ত্রপাতি তৈরীতে তামা ব্যবহৃত হতো। চিয়োপ্‌স-এর (cheops) মিশরীয় পিরামিড তৈরীতে পাথরের যে সুবৃহৎ খণ্ডগুলো ব্যবহৃত হয়েছে সেগুলো কাটতে তামার যন্ত্র ব্যবহার করা হয়েছিল।
থাম্ব|276x276পিক্সেল|কপার বর্ণালী
ব্রোঞ্জ আবিষ্কার ছিল মানব সভ্যতার ইতিহাসে একটি বিপ্লব। এর পর পাথরের সব জিনিসপত্র ব্রোঞ্জ দিয়ে প্রতিস্থাপিত হয়। ৩৫০০ খ্রিস্টপূর্বাব্দেও ব্রোঞ্জের ব্যবহার ছিল বলে প্রমাণ পাওয়া গেছে। মাইসিনিয়ান যুগের সূচনাতে গ্রীসে ব্রোঞ্জের মূর্তি তৈরি বিশেষ প্রসার লাভ করেছিল। এটি ছাড়াও তামার অপর বিস্ময়কর সংকর হল পিতল। তামার সঙ্গে দস্তার আকরিক গলিয়ে এটি প্রস্তুত করা হয়। প্রাচীন মিশর, ভারত, অ্যাসিরীয়া, রোম ও গ্রীসে তামা, ব্রোঞ্জ ও পিতলের ব্যবহার জানা ছিল। অস্ত্র তৈরীতে তামা ও ব্রোঞ্জ উভয়টিই ব্যবহৃত হতো। আলতাই, সাইবেরিয়া এবং ট্রান্স ককেশাস অঞ্চলে খননকার্য চালিয়ে অষ্টম থেকে ষষ্ঠ শতাব্দীর ব্রোঞ্জ ও তামার ছুরি, তীরের ফলা, ঢাল, শিরস্ত্রাণ পাওয়া গেছে। গ্রীস।গ্রীসে ও রোম।রোমে তামা ও ব্রোঞ্জ দিয়ে ঢাল ও শিরস্ত্রাণ তৈরি হতো। তামার নানা গুরুত্ব রয়েছে :

## আরও দেখুন
* মারসেলিন বারথোলেঁ
* ব্রোঞ্জ
* পিতল

## তথ্যসূত্র

## বহিঃসংযোগ

বিষয়শ্রেণী:মৌলিক পদার্থ
বিষয়শ্রেণী:অবস্থান্তর ধাতু
বিষয়শ্রেণী:তড়িৎ পরিবাহী
বিষয়শ্রেণী:তামা
প্রদর্শন যন্ত্র

থাম্ব|একটি বাতিভিত্তিক প্রদর্শন যন্ত্র
**প্রদর্শন যন্ত্র** () এক ধরনের তথ্য-উপাত্ত বহির্গমন যন্ত্র (output device) যেখানে তথ্য-উপাত্তকে দৃশ্যমান রূপে উপস্থাপন করা হয়। এছাড়া অন্ধ ব্যক্তিদের জন্য ব্যবহৃত স্পর্শসংবেদী ইলেকট্রনীয় পর্দাতে দৃশ্যমান রূপের পরিবর্তে স্পর্শযোগ্য রূপে তথ্য-উপাত্ত উপস্থাপন করা হয়। যদি প্রদর্শনকারী যন্ত্রটিতে প্রবিষ্ট উপাত্ত ইলেকট্রনীয় সঙ্কেতের আকারে থাকে, তাহলে সেটিকে ইলেকট্রনীয় প্রদর্শন যন্ত্র (Electronic display device) বা সহজ ভাষায় ইলেকট্রনীয় পর্দা (Electronic display) বলে।

দূরদর্শন যন্ত্র তথা টেলিভিশনের পর্দা, পরিগণক যন্ত্র তথা কম্পিউটারের প্রদর্শন যন্ত্রের (মনিটরের) পর্দা, ইলেকট্রনীয় তাপমানযন্ত্র বা থার্মোমিটারের পর্দা, আধুনিক মোটরগাড়িতে চালকের বা যাত্রীর সম্মুখে অবস্থিত পর্দা, দূরালাপনযন্ত্র বা টেলিফোনের পর্দা, গণনাযন্ত্র তথা ক্যালকুলেটরের পর্দা, ডিজিটাল ঘড়ির পর্দা, ইত্যাদি প্রদর্শনকারী যন্ত্রের উদাহরণ।

একটি প্রদর্শন যন্ত্রের কার্যকারিতা সাধারণত তিনটি বৈশিষ্ট্যের উপর নির্ভরশীল, এর দৃষ্টিগ্রাহ্যতা, বোধগম্যতা ও সঙ্গতি। দৃষ্টিগ্রাহ্য পর্দাগুলি সহজে ও পরিস্কারভাবে দেখতে পারা যায়। দৃষ্টি আকর্ষণ করার জন্য পর্দাটিকে দৃষ্টিক্ষেত্রের মধ্যে থাকতে হয় এবং কোনও ভাবে পরিবর্তনশীল হতে হয়, যাতে মানুষেরা সহজেই এতে প্রদর্শিত চিত্রের নড়াচড়া বুঝতে পারে। বোধগম্য পর্দা মানুষকে প্রদর্শিত তথ্য-উপাত্তগুলি ন্যূনতম প্রয়াস ও বিলম্বের সাথে বুঝে নিতে এবং এর প্রেক্ষিতে ত্রুটির পরিমাণ সর্বোচ্চ নিয়ন্ত্রণ করে সঠিক সিদ্ধান্ত নিতে বা কর্মকাণ্ড নিয়ন্ত্রণ করতে সাহায্য করে। সঙ্গতিপূর্ণ প্রদর্শনকারী যন্ত্র সহজে সবাই ব্যবহার করতে পারে এবং এর বিন্যাস নিয়ে কোনও ভুল বোঝাবুঝির অবকাশ থাকে না।

## তথ্যসূত্র

বিষয়শ্রেণী:ব্যবহারকারী ইন্টারফেস
বিষয়শ্রেণী:প্রদর্শন যন্ত্র
বিষয়শ্রেণী:ভিডিও হার্ডওয়্যার
ডি পি আই

**ডিপিআই** (DPI) হল ডট পার ইঞ্চ (Dot per inch) এর সংক্ষিপ্ত রূপ। এক বর্গ ইঞ্চি স্থানে কতগুলো ডট বা বিন্দু আছে তার হিসাবের জন্য ব্যবহার করা হয় এই মান। এটি সাধারণত প্রিন্টিং এর কাজে বেশি ব্যবহার হয়। প্রিন্টারের মান বোঝাতেও এই শব্দটি ব্যবহার হয়। যেমন: ৩২০x৬৪০ ডিপিআইতে প্রিন্ট হবে, মানে ঔ প্রিন্টারটি প্রতি ইঞ্চি স্থানে ৩২০x৬৪০ =২০৪৮০০ টি ডট বা কালির ফোটা ফেলতে পারে । এ মান যত বেশি হবে প্রিন্টারের মান ও দাম তত বেশি হবে।

কাগজ ভেদে ডিপিআই এর কম বেশি ব্যবহার হয়। ছাপার ক্ষেত্রে ডি পি আই এর হিসাব নিম্নরুপ

* নিউজপ্রিন্ট ৬০-৭২ ডি পি আই
* সাদা কাগজ (৭০ গ্রাম পর্যন্ত ) ৭২-১২০ ডি পি আই
* সাদা কাগজ (৭০ + গ্রাম ) ১৪০-১৭০ ডি পি আই
* মোটা আর্ট পেপার, আর্টকার্ড ইত্যাদি ১৭০ ডি পি আই

যারা গ্রাফিক্সে কাজ করেন এবং প্রিন্টিং এ জড়িত তাদের জন্য ডি পি আই এর উপরের হিসাবটি জানা আবশ্যক। নিউজপ্রিন্ট এ যদি এর চেয়ে বেশি ডি পি আই দিয়ে ছবি বা লেখা প্রিন্ট করতে দেন তবে তা বেশি কালির জন্য জড়িয়ে যাবে। আবার আর্ট কার্ডে ১৭০ এর কম ডি পি আই হলে ছাপার বিন্দু গুলি আলাদা করে দেখা যাবে।

বিষয়শ্রেণী:মুদ্রণ
বিষয়শ্রেণী:মুদ্রণ পরিভাষা
বিষয়শ্রেণী:কম্পিউটার মুদ্রণ
পল্টন ময়দান

**পল্টন ময়দান** বাংলাদেশের রাজধানী ঢাকা শহরে অবস্থিত একটি মাঠ। এখানে বিভিন্ন রাজনৈতিক জনসভা অনুষ্ঠিত হয়ে থাকে। ঢাকার গৌরবোজ্জ্বল ঐতিহ্যের স্মারক এ ময়দান। ব্রিটিশ সেনাদের পদভারে জেগে উঠা বিশাল উন্মুক্ত প্রাঙ্গণ। পূর্ব বাংলার আন্দোলনের স্মৃতিময় স্থান। স্বাধীন বাংলাদেশ এবং গণতান্ত্রিক রাষ্ট্র প্রতিষ্ঠার অসংখ্য গৌরবগাথার জন্ম দিয়েছে পল্টন ময়দান।

## গোড়াপত্তন
ব্রিটিশ আমলে একটি নতুন সেনানিবাস তৈরি করার উদ্দেশ্যে ঢাকার তখনকার ডিস্ট্রিক্ট ম্যাজিস্ট্রেট চার্লস ড'স নবাবপুর ও ঠাটারীবাজার ছাড়িয়ে শহরের উত্তর-পূর্বে অবস্থিত বেশকিছু অংশ সংস্কার করেন। সেখানে সিপাহীদের ছাউনি, অফিসারদের বাসস্থান এবং প্যারেড গ্রাউন্ড করা হয়। এ এলাকাটিই বর্তমান পল্টন বা পুরানা পল্টন এলাকা। পল্টন পুরনো পাণ্ড নদীর তীরে অবস্থিত ছিল। সেনানিবাসটি মশা, ম্যালেরিয়াসহ বিভিন্ন উপদ্রব এবং অস্বাস্থ্যকর পরিবেশের কারণে সেনাবাহিনীর জন্য পরিত্যক্ত হয়। এর সমর্থনে ১৮৪০ সালে ঢাকা ভ্রমণকারী ডেভিডসনের বক্তব্য পাওয়া যায়। ১৮৫৯ সালে তৎকালীন সার্ভেয়ার জেনারেলের ঢাকার মানচিত্রে পল্টনকে একটি বিরান অঞ্চল হিসেবে দেখানো হয়। সেনানিবাস লালবাগে স্থানান্তরের পর পল্টন এলাকাটির পরিচর্যার দায়িত্ব মিউনিসিপাল কমিটির কাছে দেয়া হয়। এর এক অংশে গড়ে ওঠে 'কোম্পানির বাগান।' আরেক অংশ খেলাধুলা এবং বিভিন্ন সময় সিপাহীদের কুচকাওয়াজের জন্য ব্যবহার করা হত। উনিশ শতকের শেষার্ধে পল্টনে মাঝে মাঝে জনসভা হতে শুরু করে।

## তথ্যসূত্র

         

বিষয়শ্রেণী:ঢাকা
বিষয়শ্রেণী:ঢাকা জেলার জনবহুল স্থান
কর্মপরিবেশ বিদ্যা

থাম্ব|শারীরিক কর্মপরিবেশবিদ্যা: ব্যবহারকারীর সাথে মানানসই সরঞ্জাম ও কর্মক্ষেত্রের সাথে ব্যবহারকারীর ইন্টারঅ্যাকশন ডিজাইনের বিজ্ঞান।
**কর্মপরিবেশ বিদ্যা** ( *আর্গোনমিক্‌স*) বলতে বৃহত্তর অর্থে কর্মপরিবেশ ও তার অভ্যন্তরে অবস্থিত মানুষের মধ্যকার আন্তঃসম্পর্কের অধ্যয়নকে বোঝায়। আরও বিশেষ অর্থে একজন কর্মপরিবেশবিদ কাজের পরিবেশ এমনভাবে নকশা করেন বা এতে এমন পরিবর্তন সাধন করেন, যাতে তা কর্মীর সাথে খাপ খায়। কর্মপরিবেশ বিদ্যার লক্ষ্য কাজে অস্বস্তি দূর করা, কর্মদক্ষতা বৃদ্ধি করা এবং কাজের কারণে আঘাতের ঝুঁকি দূর করা।
 
আন্তর্জাতিক কর্মপরিবেশ বিদ্যা সংস্থার দেওয়া সংজ্ঞা অনুযায়ী "কর্মপরিবেশ বিদ্যা বা মানব উপাদানসমূহ বলতে বিজ্ঞানের একটি শাখাকে বোঝায় যেখানে কোনও ব্যবস্থাতে অবস্থিত মানুষ ও অন্যান্য উপাদানের মধ্যকার আন্তঃক্রিয়া বোঝার চেষ্টা করা হয়। একই সাথে এটি একটি পেশা যেখানে তত্ত্ব, মূলনীতি, উপাত্ত ও পদ্ধতিসমূহ ব্যবহার করে কর্মপরিবেশ বা ব্যবস্থাটিকে এমনভাবে নকশা করা হয় যাতে মানব কল্যাণ এবং সামগ্রিক ব্যবস্থার কর্মসাধম সর্বোচ্চ সন্তোষজনক হয়।"

কারও কর্মক্ষেত্র যেন তার দেহের ক্ষতির কারণ না হয়, তার জন্য কী করা দরকার এবং কীভাবে তা করা দরকার, সে সম্পর্কে এখানে বর্ণনা থাকে। যেমন যে কর্মী ঢালাইয়ের কাজ করেন তাঁর যেকোনও সময়ে আগুনের স্ফুলিংগ দ্বারা চোখ বা শরীরের ক্ষতি হতে পারে, কিন্তু ক্ষতি যেন না হয় তার জন্য কী কী পদক্ষেপ নেবেন, তার সবিশেষ বর্ণনা কর্মপরিবেশ বিদ্যা থেকে পাবেন। এরূপ প্রতিটি পেশার জন্য সুনির্দিষ্ট কর্মপরিবেশ নকশাকরণের নীতি আছে।

## তথ্যসূত্র


বিষয়শ্রেণী:পেশাগত নিরাপত্তা ও সুস্বাস্থ্য
বিষয়শ্রেণী:ব্যবস্থাদি মনোবিজ্ঞান
বিষয়শ্রেণী:শিল্প প্রকৌশল
বিষয়শ্রেণী:দেহভঙ্গি
কাঁচি

থাম্ব|একক স্ট্যান্ডার্ড কাঁচি
**কাচি** বা কেঁচি, (ইংরেজি **Scissors**) কাটার জন্য ব্যবহার্য একটি হস্তচালিত যন্ত্র। কা‌চি নির্মিত হয় দুইটি ধারাল লৌহ নির্মিত ফলা দ্বারা। ফলার ধারাল দিক দুইটি পরস্পরের দিকে মুখ করে থাকে। এবং তাদের বিপরীত দিকে থাকে দুইটি হাতল যেখানে বল প্রযোগ করলে তারা বন্ধ হয়ে যায় এবং মাঝে থাকা পাতলা বস্তু কর্তিত হয়। কাচি সাধারণত বিভিন্ন হালকা বস্তু যেমন, দড়ি, কাপড়, কাগজ ইত্যাদি কাটতে ব্যবহৃত হয়। কাজ ও ব্যবহারের উদ্দেশ্য ভেদে বিভিন্ন ধরনের কাচির ব্যবহার ভিন্ন। যেমন চুলকাটা, বাগানের গাছ ছাঁটা বা রান্নার কাজে বিশেষভাবে নির্মিত কাচি ব্যবহৃত হয়।

## ইতিহাস
খুব সম্ভবত খ্রিস্টপূর্ব ১৫০০ সালে প্রাচীন মিশরে কাচি আবিষ্কৃত হয়। সবচেয়ে পুরাতন কেঁচিটি পাওয়া গেছে মেসোপটেমিয়ায় যেটি তৈরি করা হয়েছিল ৩,০০০ থেকে ৪,০০০ বছর আগে।

## তথ্যসূত্র


বিষয়শ্রেণী:কাটার যন্ত্র
বিষয়শ্রেণী:যান্ত্রিক হাত সরঞ্জাম
আলোক নিঃসারী ডায়োড

**আলোক নিঃসারী ডায়োড** বা ইংরেজিতে **লাইট-এমিটিং ডায়োড** **(Light - Emitting Diode)**, সংক্ষেপে **এলইডি** **LED** ইলেকট্রনিক্স ক্ষেত্রে বহুল ব্যবহৃত একটি অর্ধপরিবাহী ডায়োড। এলইডি এমন একটি অর্ধপরিবাহী যন্ত্রাংশ যা কিনা আলোও বিকিরণ করে। এটি বিভিন্ন রঙের হয়ে থাকে, প্রায় প্রতিটি ইলেকট্রনিক্সের যন্ত্রে এর ব্যবহার দৃষ্ট যায়। মোবাইল ফোনের কি প্যাড জ্বলে ওঠাও এই এলইডি-এর অবদান। এতে খুবই কম তড়িৎ প্রবাহ প্রয়োজন হয়। সাধারণত ১০-২০ মিলি এম্পিয়ার কারেন্ট ও ৩ ভোল্ট একটি এলইডি জ্বালানোর জন্যে ব্যবহার হয়। রাস্তায় ইদানীং যে বড় স্ক্রিনের টিভি দেখা যায় তাও অসংখ্য এলইডি এর সমন্বয়। এগুলির এক-একটি সাতটি পর্যন্ত রং প্রদর্শন করতে পারে।

## এলইডি-এর কার্যনীতি
এলইডি প্রকৃতপক্ষে একটি সম্মুখ ঝোঁক বিশিষ্ট P-N জাংশন ডায়োড। এটি GaAs(গ্যালিয়াম-আর্সেনাইড) GaP(গ্যালিয়াম ফসফাইড)প্রভৃতি অর্ধপরিবাহী যৌগ দ্বারা প্রস্তুত করা হয় যাতে তাদের বেশিরভাগ শক্তি আলো হিসেবে নির্গত হয়। এই আলোর বর্ণ ব্যবহৃত বস্তুর উপাদানের উপর নির্ভর করে।একটি P-N জাংশন শোষিত আলো শক্তির রূপান্তর করতে পারে তার সমানুপাতিক বিদ্যুৎপ্রবাহ মধ্যেমে (অর্থাৎ বৈদ্যুতিক শক্তির প্রয়োগে এটি আলো নির্গত করে)। এই ঘটনাটি সাধারণত একটি বৈদ্যুতিক ক্ষেত্রের প্রভাব অধীন একটি অর্ধপরিবাহী থেকে আলোর প্রকার হিসেবে সংজ্ঞায়িত করা যেতে পারে, যাকে Electro luminescence(বৈদ্যুতিক প্রক্ষেপন) বলা হয়. ইলেকট্রন এন-অঞ্চল থেকে ক্রস ও পি-অঞ্চলে বিদ্যমান গর্ত সঙ্গে পুনর্মিলিত হিসাবে চার্জ বাহক একটা ফরওয়ার্ড pn মোড় মধ্যে পুনর্মিলিত. গর্ত Valence শক্তি ব্যান্ড যখন ইলেকট্রন, শক্তির মাত্রা প্রবাহ ব্যান্ড আছে. সুতরাং গহ্বর শক্তি স্তর ইলেকট্রন শক্তির মাত্রা তুলনায় কম হতে হবে. শক্তির কিছু অংশ ইলেকট্রন এবং গর্ত পুনর্মিলিত করার জন্য অপচিত করা আবশ্যক. এই শক্তি তাপ এবং আলো আকারে নির্গত হয়.

## এলইডি-এর ব্যবহার
মোবাইল ফোন ও এলইডি স্ক্রিন ছাড়াও অপটিক্যাল যোগাযোগ, ইন্ডিকেটর বাতি, ইনফ্রারেড রশ্মি, আলোকসজ্জা, ট্রাফিক সিগন্যাল, অপটিক্যাল মাউস, লেজার রশ্মি উৎপাদন সহ আরো অনেক কাজে এলইডি ব্যবহৃত হয়।

## তথ্যসূত্র

## বহিঃসংযোগ

* 
* Dendrimers in the spotlight - an Instant Insight examining the use of dendrimers in organic light-emitting diodes from the Royal Society of Chemistry
* Photonics Sources Group, Tyndall National Institute  GaN and other photonics research at the Tyndall National Institute, Ireland.
* MAKE Presents: The LED - A movie about the origins of the LED and how to make your own from carborundum!
* Rensselaer Electrical Engineering Department  LED information arranged in textbook form, aimed at introductory to advanced audience
* Uncertainty evaluation for measurement of LED colour
* The light bulb goes digital
* Lighting Research Center's Solid-State Lighting program

বিষয়শ্রেণী:ইলেকট্রনিক্স
বিষয়শ্রেণী:জাপানি উদ্ভাবন
বিষয়শ্রেণী:২০শ শতাব্দীর উদ্ভাবন
বিষয়শ্রেণী:প্রদর্শন প্রযুক্তি